У чарговы раз на творчую сустрэчу сабраліся паэты літаратурных аб'яднанняў Клецка, Узды і Дзяржынска. У гэты сонечны красавіцкі дзень гасцей вітаў клецкі "Голас". "Вясна, паэзія, гумар" - такую назву атрымала сустрэча. Утульная зала Клецкага цэнтра культуры ў гэты дзень стала творчай пляцоўкай не толькі для паэтаў і пісьменнікаў "Нёманца", "Голаса", "Вытоку", але і для артыстаў-выканаўцаў песень, пакладзеных на вершы клецкіх паэтаў. Гаспадары сустрэчы і іх госці чыталі вершы, расказвалі калегам пра свае творчыя планы, спявалі. Удзельніца літаратурнага аб'яднання "Голас" (г.Клецк) Таццяна Цвірка прысвяціла гасцям сустрэчы свой верш.